[{"text_idx": "#000001", "text": "Gall troi tymheredd llif eich boeler combi i lawr i 60\u00b0c neu\u2019n is dynnu \u00a3\u00a3\u00a3 oddi ar eich bil gwresogi bob blwyddyn a lleihau gwastraff ynni o\u2019ch cartref."}, {"text_idx": "#000002", "text": "Os byddai 10 miliwn o aelwydydd yn troi tymheredd llif eu boeleri combi i lawr i 60\u00b0c neu\u2019n is, gallai hyn dynnu \u00a31biliwn oddi ar filiau ynni\u2019r Deyrnas Unedig ac arbed 1.7 miliwn tunnell o allyriadau carbon \u2013 gyfwerth a\u0302 bron chwe miliwn taith ar draws yr Iwerydd mewn awyren."}, {"text_idx": "#000003", "text": "Bydd newid un gosodiad yn gwneud i\u2019ch boeler weithio\u2019n fwy effeithlon, gan arbed oddeutu \u00a3112 y flwyddyn ar gyfer aelwyd arferol."}, {"text_idx": "#000004", "text": "Mae boeler nwy arferol yn y Deyrnas Unedig yn cynhyrchu yr un faint o allyriadau carbon mewn blwyddyn a\u0302 saith taith mewn awyren ar draws yr Iwerydd. Bydd y cam syml hwn yn lleihau gwastraff ynni o\u2019ch cartref."}, {"text_idx": "#000005", "text": "Mae gan fwy na 15 miliwn o gartrefi yn y Deyrnas Unedig foeler combi. Os byddwn yn lledaenu\u2019r neges ac yn cydweithio i droi lawr 10 miliwn o foeleri gallwn arbed 1.7 miliwn tunnell o allyriadau carbon."}, {"text_idx": "#000006", "text": "Mae nifer o foeleri combi yn llosgi mwy o nwy, yn cynhyrchu mwy o allyriadau carbon ac yn costio mwy i aelwydydd yn ddiangen. Gallai pobl fod yn arbed ynni ac arian yn syml drwy sicrhau bod eu boeleri yn gweithredu mor effeithlon a\u0302 phosibl. Ond nid yw llawer o bobl yn ymwybodol y gallant newid osodiadau eu boeler."}, {"text_idx": "#000007", "text": "Ar hyn o bryd, gallai aelwyd arferol arbed oddeutu \u00a3112 y flwyddyn ar eu bil gwresogi drwy leihau tymheredd llif eu boeler. Mae gwresogi cartrefi gyda thanwydd ffosil yn gyfrifol am 15% o allyriadau carbon y Deyrnas Unedig. Felly, drwy ddefnyddio ynni\u2019n fwy effeithlon, gallwn leihau allyriadau carbon ac arbed arian ar ein biliau gwresogi ar yr un pryd."}, {"text_idx": "#000009", "text": "Mae boeleri combi yn gweithio orau wrth wresogi\u2019r dw\u0302r sy\u2019n mynd i\u2019r rheiddiaduron i 60\u00b0C neu\u2019n is (gelwir hyn yn \u2018dymheredd llif\u2019)."}, {"text_idx": "#000010", "text": "Mae tymheredd llif mwyafrif y boeleri yn y Deyrnas Unedig wedi\u2019u gosod lawer yn uwch na 60\u00b0C (70-80\u00b0C yn aml)."}, {"text_idx": "#000011", "text": "Mae tymheredd llif o 60\u00b0C yn golygu y bydd eich boeler combi yn y modd cyddwyso. Pan mae eich boeler combi yn y modd cyddwyso bydd yn adfer gwres a fyddai fel arall yn cael ei golli, fel ei fod yn gweithredu\u2019n fwy effeithlon."}, {"text_idx": "#000012", "text": "Beth yw tymheredd llif boeler?"}, {"text_idx": "#000013", "text": "Y tymheredd llif yw\u2019r tymheredd mae\u2019r boeler yn gwresogi dw\u0302r iddo cyn ei bwmpio o amgylch rheiddiaduron eich cartref."}, {"text_idx": "#000014", "text": "Ni fydd newid tymheredd llif boeler combi yn effeithio ar dymheredd y dw\u0302r poeth o\u2019ch tapiau a\u2019ch cawod."}, {"text_idx": "#000015", "text": "Ydw i\u2019n gallu gwneud hyn os oes gen i danc dw\u0302r poeth?"}, {"text_idx": "#000016", "text": "Gwaetha\u2019r modd ni allwn awgrymu eich bod yn lleihau tymheredd llif eich boeler os oes gennych danc dw\u0302r."}, {"text_idx": "#000017", "text": "Ar hyn o bryd, nid yw ein canllaw yn trafod systemau gwres canolog sydd a\u0302 thanc dw\u0302r poeth. Gallwch ddarllen mwy am hyn yn Which.co.uk"}, {"text_idx": "#000019", "text": "Y pum dull arbed nwy gartref am ddim gorau"}, {"text_idx": "#000020", "text": "Sut I newid gosodiadau eich boeler yn fwy rheolaidd I arbed mwy o arian"}, {"text_idx": "#000021", "text": "Gallwch arbed mwy o arian drwy newid eich tymheredd llif yn amlach"}, {"text_idx": "#000022", "text": "Sut gwnaethom ddefnyddio labordy arbrofi yn salford I nodi effeithiau newid tymheredd llif boeler"}, {"text_idx": "#000023", "text": "Dysgwch sut gwnaethom brofi effeithiau troi tymheredd llif boeler i lawr"}, {"text_idx": "#000024", "text": "Gwybodaeth allweddolAm NestaCanllaw cam wrth ganCwestiynau cyffredinBlog"}]